Pendahuluan

Latar belakang isu ini bermula dengan seorang berjawatan tinggi di dalam kementerian kerajaan melakukan penyelewengan dana kerajaan di Kementerian Belia dan Sukan pada tahun 2016. Pada 8 Mac 2016 Suruhanjaya Pencegahan Rasuah Malaysia (SPRM) mengambil tindakan menahan seorang Setiausaha Bahagian yang dituduh sebagai dalang dalam sindiket penyelewengan dana kerajaan dengan nilai yang cukup besar, iaitu sebanyak RM 107 juta.

Penyiasatan yang dilakukan oleh SPRM turut menemui beberapa aset yang disyaki diperoleh melalui aktiviti penyelewengan tersebut. Ia termasuk sejumlah besar wang yang disimpan dalam 69 akaun bank dengan nilai keseluruhan RM 8.33 juta, pelbagai harta seperti rumah, dan koleksi kenderaan mewah seperti Audi, Mercedes Benz, Nissan GTR, dan Toyota Velfire. Selain itu, aset lain seperti jam tangan berjenama mahal, beg tangan mewah, set cadar mewah, dan perhiasan ternama juga turut dirampas.Kejadian ini bukan sahaja menimbulkan ketidakpercayaan dan kebimbangan dalam masyarakat terhadap integriti dan amanah dalam pengurusan dana awam bahkan juga menimbulkan persoalan mengenai kredibiliti kerajaan dan akauntabiliti penjawat awam dalam penggunaan dana awam.

Penyelidikan ke atas insiden kritikal penyelewengan dana di Kementerian Belia dan Sukan (KBS) pada tahun 2016,kami berpendapat bahawa terdapat beberapa faktor kritikal yang menyumbang kepada berlakunya isu tersebut. Salah satu punca berlaku ialah kehilangan integriti dan pecah amanah dalam pengendalian dana kerajaan. Setiausaha bahagian mengejar kehidupan mewah sehingga mengabaikan integriti dan menghilangkan fokus terhadap tugas dan tanggungjawab awam seiring dengan keinginan untuk memperoleh keuntungan peribadi. Ganjaran peribadi, dalam bentuk wang tunai, harta benda mewah, atau faedah peribadi lain, menjadi daya penarik yang kuat untuk melibatkan diri dalam tindakan penyelewengan dana kerajaan. Apabila seseorang meletakkan kepentingan peribadi di atas tanggungjawab awam, integriti diri tercabar. Dia akan menuju ke landasan yang tidak jujur dan tidak berintegriti sehingga merosakkan kepercayaan masyarakat terhadap integriti dan keadilan dalam pengurusan dana awam.

Objektif kajian kes kumpulan kami ini bertujuan untuk menyelidik, menganalisis, dan memahami dengan lebih mendalam dengan isu penyelewengan dana kerajaan di Kementerian Belia dan Sukan (KBS) pada tahun 2016. Untuk mencapai matlamat tersebut,kami menganalisis secara terperinci kronologi latar belakang kejadian penyelewengan dana kerajaan di KBS.Selain itu, kami mengenalpasti dan menganalisis punca-punca kritikal yang menyumbang kepada berlakunya penyelewengan, termasuk prosedur pengurusan dan peranan individu yang terlibat.Seterusnya, kami menilai peranan agensi kerajaan seperti peranan SPRM dalam menangani isu penyelewengan kuasa dan dana kerajaan. Di samping itu,kami mencari langkah pemulihan yang sesuai dan pencegahan yang boleh diterapkan untuk memastikan peningkatan integriti dan mengawalkan pengurusan dana awam di masa depan. Akhir sekali,kami menilai kesan penyelewengan terhadap imej dan kredibiliti Kementerian Belia dan Sukan dan kesannya terhadap pengurusan dan pelaksanaan program belia dan sukan.

meneliti dan menilai sistem pengurusan kewangan di KBS dengan mencari jalan untuk menyelesaikan kelemahan yang mungkin telah memberi peluang kepada penyelewengan berlaku

**Kajian Literatur**

Konsep-konsep integriti dan rasuah

Konsep integriti

Integriti penjawat awam memerlukan mereka bertindak jujur dan amanah mengikut bidang kuasa dan tugasnya, telus, tiada konflik peribadi, berwibawa, akauntabiliti serta patuh kepada peraturan dan undang-­undang.

Senarai Rujukan

1. Melestari Budaya Integriti Sektor Awam. Institut Integriti Malaysia. (n.d.). https://www.iim.gov.my/melestari-budaya-integriti-sektor-awam/#:~:text=Integriti%20penjawat%20awam%20memerlukan%20mereka,tertinggi%20bukan%20sesuatu%20yang%20baharu.